| Gnomų kalba *Goldogrin* |
| --- |
| **Kūrėjas** | J. R. R. Tolkien |
| **Vartojimas** | Fantastiniame Viduržemio kontinente |
| **Kalbančiųjų** | Šią kalbą vartojo Antroji Elfų Gentis |
| Kalbos kodai |
| **ISO 639-1** | - |
| **ISO 639-2** | - |
| **ISO/DIS 639-3** | - |

**Goldogrin** yra dirbtinė kalba sukurta J. R. R. Tolkino ir vartota jo fantastiniame Viduržemio pasaulyje. Tai yra viena iš Tolkino sukurtų kalbų. Goldogrin kalbą vartojo Antroji Elfų Gentis, kuri šia kalba buvo vadinama *Goldorim* *(liet.* Gnomai*)*.

Kaip ir dauguma Tolkino sukurtų kalbų, Goldogrin skirstoma į dvi laiko juostas – **išorinę** ir **vidinę**.

Išorinė istorija
----------------

Tolkinas domėjosi kalbomis nuo mažens, ir sukūrė nemažai dirbtinių kalbų dar būdamas paaugliu. Galų gale, būdamas jau suaugęs, jis sukūrė ištisą dirbtinių kalbų šeimą, kurią vartojo Elfų rasė jo sukurtame Viduržemio pasaulyje. Šiame pasaulyje šios kalbos galėjo sąveikauti tarpusavyje ir kisti.

Goldogrin buvo sukurta apie 1915 m. Tai buvo pirmoji Tolkino sukurta kalba, paremta keltų kalbomis. Jis parašė turtingą šios kalbos žodyną ir gramatiką. Tuo pačiu metu Tolkinas sukūrė Elfų rasės istoriją, kurią aprašė knygoje *Book of Lost Tales* *liet.* Prarastų pasakų knyga.

Gnomų kalbą vartojo gnomai, Antroji Elfų Gentis. Tuo pačiu metu gyvavo ir kita Elfų kalba, vartojama *Vienišoje Saloje* gyvenančių Elfų. Ši kalba buvo vadinama *Elfin*.

Po kelerių metų, apie 1925 m. Tolkinas pradėjo rašyti naują Gnomų kalbos gramatiką ir žodyną. Jis apleido pavadinimus *Goldogrin* ir *lam Goldrin* dėl *Noldorin* (Quenya kalbos žodžio, jau pradėto taupiai vartoti Gnomų kalbose). Tai buvo antrasis žingsnis link vėlesnės kalbos sukūrimo, kurią Tolkinas pavadino Sindarin.

Vidinė istorija
---------------

### Gramatika

*Gnomų kalbos gramatika* (*Lam na Ngoldathon*) aprašo tarmes, vartotas *Tol Erethrin* regione gyvenusių Gnomų. Ji buvo aprašyta Žmogaus (ne Elfo) tuo pačiu metu, kai į *Tol Erethrin* (žmonių vadintą Tol Eressëa) atvyko penktojo amžiaus jūrininkas – Eriolas.

#### Pakitimai

Goldogrin kalba pasižymi sudėtingais priebalsių pakitimais. Svarbiausias iš jų vadinamas „Gramatiniu Pakitimu" (arba **GP**), nes tai tapo viena iš pagrindinių taisyklių tyrinėjantiems šios kalbos fonetiką.

| Paprastasis | GP |
| --- | --- |
| b | v (bh) |
| d | dh |
| g | ’ |
| gw | ’w |
| p | b |
| t | d |
| c | g |
| cw | gw |
| h | ch |

Apostrofos **’** žymi garso praleidimą – (eliziją).

#### Artikelis

|  | Prieš priebalsį | Prieš balsį |
| --- | --- | --- |
| Vardininkas | **i** | **in** ir **n** |
| Kilmininkas | **na** | **nan** ir senovinis **ina(n)** |
| Naudininkas | **i** arba **ir** | **ir** |

Taigi: *Egla* „Elfas", *in·Egla* „Tas Elfas"; *bess* „Žmona", *i·vess* „Ta žmona".

#### Posakiai

Goldogrin kalboje taip pat vartojami įvairūs posakiai ir frazeologizmai:

Kas nors keliantis pasipiktinimą/susierzinimą: *i·fesc ar i·dusc*, kaip, pavyzdžiui, anglų kalbos atitikmuo: „a red rag to a bull" liet. *kaip raudonas skuduras jaučiui*.

Žodynas
-------

| Reikšmė | Goldogrin | Tarimas |
| --- | --- | --- |
| Žemė, dirva | ***mar*** | 'mɑr |
| dangus | ***telm*** | 'tɛlm |
| vanduo | ***nenn*** | 'nɛn |
| liepsna | ***bleg*** | 'blɛg |
| vyras | ***benn*** | 'bɛn |
| žmona | ***bess*** | 'bɛs |
| valgyti | ***mad-*** | 'mɑd |
| gėrimas | ***suith*** | 'suiθ |
| milžiniškas | ***beleg*** | 'bɛlɛg |
| šeima | ***nothri*** | 'nɔθri |
| bitė | ***nios*** | 'nios |
| kepurė | ***tôd*** | 'toːːd |

Taip pat skaitykite
-------------------

* J. R. R. Tolkino sukurtos kalbos
* Dirbtinė kalba

Šaltiniai
---------

1. ↑  I-Lam na-Ngoldathon: The Grammar and Lexicon of the Gnomish Tongue. *Parma Eldalamberon* 11.

Nuorodos
--------

* Goldogrin gramatika (angliškai)